Martín Montoya

Martín Montoya Torralbo (sündinud 14. aprillil 1991 Gavàs) on Hispaania jalgpallur, kes mängib paremkaitsjana Hispaania kõrgliiga klubis Real Betis.

Ta alustas klubikarjääri FC Barcelonas, mille noorteakadeemiaga liitus ta 1999. aastal. Klubi põhimeeskonnas debüteeris ta 2011. aasta veebruaris. Esimese värava lõi ta Barcelona meeskonnas 6. detsembril 2011 UEFA Meistrite Liiga alagrupimängus Borissovi BATE vastu. Esimese värava Hispaania kõrgliigas lõi ta 1. juunil 2013 mängus Málaga vastu.

2015. aasta juulis läks ta Barcelonast laenule Itaalia kõrgliiga klubisse Milano Inter. Hooaja 2015–16 teises pooles mängis ta laenul Real Betises.

Aastatel 2016–2018 mängis Montoya Hispaania kõrgliigas Valencia ridades. 2018. aasta augustis sõlmis ta lepingu Inglismaa kõrgliiga klubiga Brighton & Hove Albion, kus ta mängis kaks hooaega.

2020. aasta augustis naasis Real Betisesse, kellega sõlmis nelja-aastase lepingu.

2011. ja 2013. aastal tuli Montoya Hispaania kuni 21-aastaste koondisega omavanuste Euroopa meistriks. 2012. aasta suveolümpiamängude jalgpalliturniiril kuulus ta Hispaania olümpiavõistkonda. 2011. aastal debüteeris ta Kataloonia jalgpallikoondises.

Saavutused 
Barcelona
La Liga: 2010–11, 2012–13, 2014–15
Copa del Rey: 2011–12, 2014–15
Supercopa de España: 2013
UEFA Meistrite Liiga: 2014–15

Viited

Välislingid 

Hispaania jalgpallurid
FC Barcelona mängijad
Milano Internazionale mängijad
Real Betise jalgpallurid
Valencia CF mängijad
Brighton & Hove Albion FC jalgpallurid
La Liga mängijad
Serie A mängijad
Premier League'i mängijad
Sündinud 1991